送焦君實之采石學官
作者：陸文圭
朝代：宋

paragraphs: 江水日以遠，山花日又新。
先吾不復少，後我皆成人。
之子如良金，出礦以精純。
又如山中木，始遇雪發春。
送子啟長途，跋子升華津。
青雲題柱客，白髪倚閭親。
有志皆騰逸，非才獨隠淪。
山林雙鬢古，井臼一生貧。
宇宙無窮事，行藏各自身。
因風傳短句，望月弔詞臣。